നിയന്ത്രണംവിട്ട കണ്ടെയ്നര് ലോറി പിന്നിലേക്ക് ഉരുണ്ടു വിഴിഞ്ഞം: കോവളംമുക്കോല ബൈപ്പാസിലെ കല്ലുവെട്ടാന് കുഴിക്ക് സമീപത്തെ സര്വീസ് റോഡില് കുത്തനെയുള്ള കയറ്റത്ത് നിയന്ത്രണംവിട്ട് പിന്നിലേക്ക് ഉരുണ്ട കണ്ടെയ്നര് ലോറി കാറിലിടിച്ചു നിന്നു. ഇന്നലെ രാത്രി ഏഴിനായിരുന്നു അപകടം. കാര് ഡ്രൈവര് നെയ്യാറ്റിന്കര സ്വദേശി ദദേമോസ് എഡ്വിന് ഒപ്പമുണ്ടായിരുന്ന രാജേഷ് എന്നിവര് അത്ഭുതകരമായി രക്ഷപ്പെട്ടു. വിഴിഞ്ഞത്തു നിന്ന് മീനുമായി തൂത്തുക്കുടിയിലേക്ക് പോയ ലോറിയാണ് അപകടത്തില്പ്പെട്ടത്. കാര് ഒരു വശത്തേക്ക് വെട്ടിത്തിരിച്ചതിനാല് വന് അപകടം ഒഴിവായി. ലോറിയിലെ അമിതഭാരമാണ് നിയന്ത്രണം നഷ്ടമാകാന് കാരണമെന്നാണ് പ്രാഥമിക നിഗമനം. ലോറിയില് ഡ്രൈവര് മാത്രമാണ് ഉണ്ടായിരുന്നത്.